1ኛ– ሰው በሚሰራው ስራ ለህይወቱ ትርጉም ሊሰጥ ይችላል- እዚህ ላይ ብዙ ሰዎችን በምሳሌ መውሰድ እንችላለን፤ የፈጠራ ስራ የሚሰሩ ሰዎች፤ በበጎ ስራ ላይ የተሰማሩ ሰዎች፤ በጥበብ ውስጥ ያሉ ሰዎች፤ ከብዙሃኑ ተነጥለው የልባቸው ጥሪ በማድመጥ የሚኖሩ ናቸው። የሚሰሩት የሚወዱትንና ትርጉም የሚሰጣቸውን ነገር ነው። እዚህ ላይ የሁላችንም ዝንባሌ እና ፍላጎት ይለያያል። ለእኛ ትርጉም የሚሰጠንና ልባችንን የሚያስደስተው ነገር ለሌላው ሰው ምንም ትርጉም ላይሰጠው ይችላል። የሚወዱትን የሚሰሩ ሰዎች ግን የሌላው ሰው ማረጋገጫ ሳያስጨንቃቸው ለሚኖሩለት ነገር ጊዜያቸውን፤ ገንዘባቸውንና መንፈሳቸውን አሳልፈው ይሰጣሉ። ስለዚህም እያንዳንዷ ቀን ለነሱ ትርጉም አላት፤ የጥቅም የለሽነት እና ትርጉም ማጣት አይሰማቸውም።